શું ઈરાનની સેના અમેરિકાને જવાબ આપી શકે એટલી તાકતવર છે? રિયાલિટી ચેક\nબગદાદ હવાઈમથક ખાતે ઈરાની સેનાના કમાંડર, જનરલ કાસિમ સુલેમાનીએ અમેરિકાના ડ્રોન હુમલામાં જીવ ગુમાવ્યા બાદ ઈરાને અમેરિકાના આ કૃત્યનો જવાબ આપવાનો સંકલ્પ કર્યો હતો.

ઈરાનના સુપ્રીમ લીડર અયાતુલ્લાહ ખમેનીએ ઈરાનના આ હુમલાને 'અમેરિકાના મોં પર લપડાક' ગણાવી હતી.

આવી પરિસ્થિતિમાં આપણે ઈરાનની સૈન્ય તાકાત વિશે કેટલું જાણીએ છીએ?

ઈરાન પાસે કેવી મિસાઇલો છે?

ઈરાનની મિસાઇલો તેની મિલિટરી તાકાત માટે અત્યંત મહત્ત્વની છે. 

અમેરિકાના સંરક્ષણ વિભાગના મતે ઈરાનની મિસાઇલ ફોર્સ મધ્ય-પૂર્વના દેશો પૈકી સૌથી વધારે તાકતવર છે. 

નોંધનીય છે કે ઈરાનના મિસાઇલ-સંગ્રહમાં મોટા ભાગે શોર્ટ અને મિડિયમ રેન્જની મિસાઇલો સામેલ છે.

વિભાગ દ્વારા અપાયેલી માહિતી અનુસાર ઈરાન દ્વારા ઇન્ટર-કોન્ટિનેન્ટલ મિસાઇલ ટેકનોલૉજી વિકસાવવા માટે સ્પેસ ટેકનોલૉજી ક્ષેત્રે પરીક્ષણ કરી રહ્યું છે.

ધ રોયલ યુનાઇટેડ સર્વિસીસ ઇન્સ્ટિટ્યુટ (RUSI)ના રિપોર્ટ અનુસાર વર્ષ 2015માં અન્ય દેશો સાથેની ન્યૂક્લિયર ડીલને કારણે ઈરાન દ્વારા પોતાના લોંગ-રૅન્જ મિસાઇલ પ્રોગ્રામ પર બંધ કરી દેવાયો હતો.

પરંતુ આ ડીલને લઈને સર્જાયેલી અનિશ્ચિતતાને કારણે ઈરાને આ પ્રોગ્રામ ફરીથી શરૂ કર્યું હોય એવું લાગે છે.

જોકે, હાલના તબક્કે ઈરાન પાસે રહેલી મિસાઇલોની રેન્જમાં સાઉદી-અરેબિયા અને અખાતના ઘણા દેશો આવે છે. 

એક અનુમાન અનુસાર આ મિસાઇલોના નિશાન પર ઇઝરાયલના કેટલાક ઠેકાણાં પણ આવી શકે છે.

ગયા વર્ષે મે મહિનામાં અમેરિકાએ મધ્ય-પૂર્વમાં ઈરાન સાથે વધી રહેલા તણાવને જોતાં પેટ્રિયૉટ- ઍન્ટિ મિસાઇલ સિસ્ટમ મેદાનમાં ઉતારી દીધું હતું.

આ સિસ્ટમ દ્વારા બેલિસ્ટિક મિસાઇલ, ક્રૂઝ મિસાઇલ અને એડવાન્સ ઍરક્રાફ્ટ નષ્ટ કરી શકાય છે.

ઈરાનની સેનાનું કદ કેટલું?

યુ. કે. બેઝ્ડ થિંક-ટૅન્ક ઇન્ટરનેશનલ ઇન્સ્ટિટ્યુટ ફોર સ્ટ્રેટેજિક સ્ટડિઝ પ્રમાણે હાલ ઈરાનની સેનામાં 5,23,000 સક્રિય સૈન્ય અધિકારીઓ છે.

આ સંખ્યામાં કાયમી સેનાના 3,50,000 સૈનિકો અને ઇસ્લામિક રેવોલ્યુશનરી ગાર્ડ્ઝ કોર્પ્સ (IRGC)ના 1,50,000 સૈનિકો પણ સામેલ છે.

આ સિવાય IRGCની નેવલ ફોર્સમાં પણ 20 હજાર જેટલા સૈનિકો છે. આ ફોર્સ હથિયારબંધ બોટ સાથે હોર્મુઝની સામુદ્રધુની પર પહેરો ભરે છે.

હોર્મુઝની સામુદ્રધુની ખાતે વર્ષ 2019માં ઘણા વિદેશી ટેન્કરો સાથે ઈરાની સૈન્યને ઘર્ષણ થવાના સમાચાર મળતા રહેતા હતા.

આ સિવાય IRGC આંતરિક અસંતોષને ડામવામાં સેનાને મદદરૂપ થતા સ્વયંસેવી યુનિટ બસજી પર નિયંત્રણ...\n\ntl;dr:
ઈરાને ઇરાકમાંનાં અમેરિકન સેનાનાં બે ઠેકાણાં પર એક ડઝન કરતાં વધારે મિસાઇલ છોડી હતી.